На основу члана 9 Закона о безбједности саобраћаја на путевима (“Службени лист Црне Горе – општински прописи”, број 033/12, 058/14, 014/17 и 066/19), члана 34 став 1 тачка 2 Статута Општине Зета (“Службени лист Црне Горе – општински прописи”, беој 012/23), на сједници Скупштине Општине Зета, одржаној дана \_\_\_, донијета је –

**ОДЛУКА**

**о измјенама и допунама одлуке о регулисању саобраћаја на територији Општине Зета**

**Члан 1**

У члану 3 Одлуке о регулисању саобраћаја на територији Општине Зета, након става 1, додаје се нови став и гласи:

„Забрањује се саобраћај теретним возилима укупне масе преко 7,5t на локалном путу Голубовци – Матагужи“.

 **Члан 2**

Мијења се члан 3 став 2 Одлуке о регулисању саобраћаја на територији Општине Зета и гласи:

„У улицама гдје саобраћајном сигнализацијом није дозвољено одвијати саобраћај теретним и прикључним возилима највеће дозвољене масе преко 3,5t, која врше снабдијевање трговинских и угоститељских објеката, као и за потребе изградње, реконструкције, адаптације и опремања објеката, у времену од 6:00 до 10:00 часова и од 17:00 до 22:00 часа, дозвољено је кретање возилима на основу издатог одобрења органа управе општине Зета надлежног за послове саобраћаја (у даљем тексту: орган надлежан за послове саобраћаја), а у складу са посебним прописом који регулише ванредни превоз на територији Општине Зета.

**Члан 3**

У члану 3 Одлуке, након постојећег става 3, додаје се нови став и гласи:

„Терет на возилу мора да буде тако распоређен и по потреби причвршћен и покривен да не угрожава безбједност учесника у саобраћају, не наноси штету путу и објкектима на путу, као и да се не расипа по путу.“

**Члан 4**

У члану 13 Одлуке, након става 1, додаје се нови став и гласи:

„Забрањено је паркирање теретних возила, аутобуса, кампера, камп кућица и комби возила са 8 и више сједишта на свим саобраћајним површинама, осим на локацијама које су за то намијењене, и као такве означене саобраћајном сигнализацијом.“

**Члан 5**

У члану 21 додају се алинеје и гласе:

* „саобраћа теретним возилом укупне масе преко 7,5t улицом гдје је саобраћај овим возилима забрањен (члан 3 став 1)“
* „не распореди и причврсти терет на возилу на начин да не угрожава безбједност учесника у саобраћају, не наноси штету путу и објектима на путу, као и да се не расипа по путу (члан 3 став 3)“

**Члан 6**

Мијења се члан 21 став 1 алинеја 5 и 6 Одлуке и гласе:

* „не уклони дотрајало или напупштено возило са коловоза општинског пута (члан 17 став 1)“.
* „саобраћа без издатог одобрења органа надлежног за послове саобраћаја теретним возилима у зонама смиреног саобраћаја и пјешачким зонама из члана 18 ове одлуке“.

**Члан 7**

У члану 22, додају се нове алинеје и гласе:

* „саобраћа теретним возилом укупне масе преко 7,5t улицом гдје је саобраћај овим возилима забрањен (члан 3 став 1)“
* „не распореди и причврсти терет на возилу на начин да не угрожава безбједност учесника у саобраћају, не наноси штету путу и објектима на путу, као и да се не расипа по путу (члан 3 став 3)“.

**Члан 8**

Остали чланови Одлуке остају непромијењени.

**Члан 9**

Ова Одлука ступа на снагу осмог дана од дана објављивања у „Службеном листу Црне Горе – општински прописи“.

**Скупштина Општине Зета**

**Предсједник скупштине**

**Небојша Домазетовић**

**Образложење**

**ПРАВНИ ОСНОВ**

Правни основ за доношење Одлуке о регулисању саобраћаја на територији Општине Зета садржан је у члану 9 Закона о безбједности саобраћаја на путевима, којим је прописано да општина, кад врши послове из сопствене надлежности, регулише саобраћај на свом подручју у складу са законом, тако што одређује: путеве са правом првенства пролаза, путеве са једносмјерним и двосмјерним саобраћајем, постављање хоризонталне, вертикалне и свјетлосне сигнализације, ограничења брзине кретања возила, простор за кретање пјешака, бицикала, туристичког воза, запрежних возила и простор за гоњење и вођење животиња, просторе за паркирање возила, забране паркирања и мјеста ограниченог паркирања, зоне смиреног саобраћаја, постављање и одржавање заштитних ограда за пјешаке на опасним мјестима, пјешачке зоне, безбједне правце за кретање учесника и посебне техничке мјере за безбједност пјешака у близини образовних, здравствених и других установа, игралишта и других сличних објеката, уклањање дотрајалих и напуштених возила, у складу са законом, контролу паркирања возила на мјестима на којима је паркирање временски ограничено и услове кретања возила за снадбијевање у зонама смиреног саобраћаја и пјешачким зонама.

Чланом 38 став 1 тачка 2 Закона о локалној самоуправи, прописано је да скупштина доноси прописе и друге опште акте.

Чланом 34 став 1 тачка 2 Статута Општине Зета, прописано је да скуппштина доноси прописе и друге опште акте.

**РАЗЛОЗИ ЗА ДОНОШЕЊЕ ОДЛУКЕ**

У току примјене Одлуке, примијећени су одређени недостаци, па се из тог разлога врше измјене и допуне Одлуке, на начин да се омогући бољи надзор над примјеном и поштовањем одредби Одлуке.

**ОБЈАШЊЕЊЕ ПОЈЕДИНИХ ОДРЕДБИ**

Члановима 1,2 и 3, врше се измјене члана 3 изворне Одлуке, чланом 4 се додаје нови став у члану 13 Одлуке.

Члановима 5, 6 и 7, врше се измјене казнених одредби, тј. чланова 20, 21 и 22 Одлуке.